चेन्‍नई ने पहले बल्लेबाजी करते हुए दिल्ली डेयरडेविल्स के सामने जीत के लिए 169 रनों का लक्ष्य रखा.169 रनों के लक्ष्य का पीछा करने उतरी दिल्‍ली की शुरुआत अच्छी नहीं रही और इसके बाद वो मैच में वापस आती नहीं दिखी.दिल्ली की टीम 20 ओवरों में नौ विकेट पर सिर्फ 135 रन ही बना सकी. उसकी ओर से डेविड वार्नर ने सबसे अधिक 44 रन बनाए.वहीं चेन्‍नई की ओर से मोर्न मोर्कल ने तीन विकेट लिए जबकि मोहित शर्मा, ड्वेन ब्रावो और रविचंद्रन अश्विन को दो-दो सफलता मिली.इससे पहले, चेन्‍नई ने चेपक के मैदान पर सधी हुई शुरुआत की और निर्धारित 20 ओवरों में 168 रन बनाए. इसमें कप्तान महेंद्र सिंह धोनी के बेहतरीन नाबाद 58 रन शामिल हैं.धोनी ने अपनी पारी में 35 गेंदों का सामना कर दो चौके और चार छक्के जड़े. डेयरडेविल्स के लिए उमेश यादव ने दो तथा मर्व ने एक विकेट लिया.चेन्‍नई ने अब तक 15 मैचों में से 11 मैच जीते हैं और चार में उसकी हार हुई है. सोमवार को मुम्बई ने हैदराबाद को हराकर 20 अंक हासिल करते हुए अंक तालिका में पहला स्थान बना लिया था, लेकिन चेन्‍नई ने एक बार इसे हासिल कर लिया है.